Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1995. évi C. törvény (vámtörvény) végrehajtására kiadott — módosított — 45/1996. (III. 25.) Korm. rendelet csak azt a
Paragraph Index: 365

(1) bekezdésében rögzített alkotmányos joggal összefüggő visszásságot nem okozott. Az országgyűlési biztos felhívta ugyanakkor az országos parancsnok figyelmét, hogy az ügy tapasztalatairól célszerűnek tartja az összes megyei és a budapesti vámparancsnokot írásban tájékoztatni. OBH 3032/1999. A jogállamiság alkotmányos elvéből [Alk. 2. § (1) bek.] fakadó tisztességes eljáráshoz való joggal összefüggésben fennáll a sérelem közvetlen veszélye, ha az igazságszolgáltatásban vagy más hatóságoknál szakértőként eljárni jogosult személyek kiválasztása (szakértői névjegyzékbe való felvételük), tevékenységük ellenőrzése nem egyértelmű hatásköri előírások szerint történik, továbbá ha a szakértők képesítési feltételei — figyelemmel az időközben bekövetkezett változásokra is — nem felelnek meg maradéktalanul a közbizalom követelményének. Egy önkormányzat jegyzője azt kifogásolta, hogy az önkormányzat peres ügyében olyan igazságügyi szakértő járt el, akinek a szakterületét a miniszter 1995-ben kiterjesztette, és ennek következtében szakértőként működhet „építészet,

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes